text: Ornitolog vil have kite-boogies væk fra Vejers
  09 juli 2013 kl. 15.37
  Langs de vestjyske strande er der flere steder, hvor der bliver kørt med kite-boogies. Men det vil en ornitolog nu have stoppet.
  Den stærke vind langs vestkysten, bliver af mange udnyttet til at køre i kite-boogies. Men ifølge ornitolog ved Blåvand Fuglestation, Bent Jakobsen. bør det være forbudt. Han mener, at de hurtige vogne ødelægger fuglelivet på stranden.
  En kite-boogie er en lille vogn med tre hjul, som styres via en drage. Via den hurtige vind, kan de små vogne nå op til 80 km/t. Hos Naturstyrelsen mener de, at der sagtens kan være plads til både vogne og fugle. De afviser ornitologens klager.
  Det samme gør en kite-boogie-instruktør, der fortæller, at kørerne slet ikke kører de samme steder som fuglene.
  Hele historien og diskussionen kan i aften ses på TV SYD klokken 19.30
  